## L’Auditori de Castelló oferix este cap de setmana els concerts de l’Orquestra de la Comunitat Valenciana i de la pianista Elena Font

*** L’Auditori rebrà el divendres 24 d’octubre, a les 19:30 hores, la formació musical dirigida per Mark Elder
* La pianista Elena Font arribarà a la sala Simfònica de l’Auditori el diumenge 26 d’octubre, a les 19:30 hores**

L’Auditori de Castelló, espai propi de l’Institut Valencià de Cultura (IVC), rep esta setmana els concerts de l’Orquestra de la Comunitat Valenciana i la pianista Elena Font.

El divendres 24 d’octubre, a les 19:30 hores, Sir Mark Elder obri el cicle de concerts de l’Orquestra de la Comunitat Valenciana amb la *Simfonia 38* de Mozart i *Das Lied von der Erde* de Mahler, dos obres que exploren la profunditat emocional i filosòfica a través de la música.

El concert d’Elena Font, reconeguda pianista espanyola, tindrà lloc en la sala Simfònica de l’Auditori el diumenge 26 d’octubre, a les 19:30 hores, amb un programa d’obres de Debussy, Falla i Ravel.

Elena Font, nascuda l’any 2000, ha actuat en destacats festivals internacionals i debutat com a solista al Japó en 2025. Formada a Espanya i França, col·labora amb el pianista Pascal Rogé i actualment és directora del Festival ARC Clàssica.

Les entrades per als concerts en l’Auditori de Castelló i tota la programació de l’espai es poden trobar en la web [*ivc.gva.es*](https://ivc.gva.es/val/ivc-val).

Fecha: 23/10/2025